title: Delegovaná smernica Komisie 2014/13/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na osadených doskách plošných spojov používaných do iných mobilných zdravotníckych pomôcok triedy IIa a IIb podľa smernice 93/42/EHS, než sú prenosné pohotovostné defibrilátory  Text s významom pre EHP

text:
               9.1.2014

               SK

               Úradný vestník Európskej únie

               L 4/69

         DELEGOVANÁ SMERNICA KOMISIE 2014/13/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na osadených doskách plošných spojov používaných do iných mobilných zdravotníckych pomôcok triedy IIa a IIb podľa smernice 93/42/EHS, než sú prenosné pohotovostné defibrilátory
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Mobilné zdravotnícke pomôcky sú zdravotnícke pomôcky, ktoré sú navrhnuté a preverené oznámeným subjektom podľa smernice Rady 93/42/EHS (2) ako pomôcky, ktoré sú počas použitia a/alebo medzi použitiami prenosné v ruke alebo na vlastných kolesách alebo na vozíku alebo vo vozidle, v lietadle alebo na lodi.

               (3)

               V súčasnosti nie je technicky uskutočniteľné nahradiť olovo používané na osadených doskách plošných spojov používaných do iných mobilných zdravotníckych pomôcok alebo upustiť od jeho používania. Dočasná výnimka umožňujúca aj naďalej používať olovnaté spájky je nutná, pokým sa vďaka ďalšiemu výskumu nevynájdu zliatiny, ktoré sú spoľahlivé pre normálnu prevádzku mobilných zdravotníckych pomôcok.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      (2)  Ú. v. ES L 169, 12.7.1993, s. 1.

      PRÍLOHA
      Do prílohy IV k smernici 2011/65/EÚ sa dopĺňa tento bod 33:

                  „33.

                  Olovo v spájkach na osadených doskách plošných spojov používaných do iných mobilných zdravotníckych pomôcok triedy IIa a IIb podľa smernice 93/42/EHS, než sú prenosné pohotovostné defibrilátory. Platí do 30. júna 2016 pre triedu IIa a do 31. decembra 2020 pre triedu IIb.“


title: Delegovaná smernica Komisie 2012/50/EÚ z  10. októbra 2012 , ktorou sa na účely prispôsobenia technickému pokroku mení a dopĺňa príloha III k smernici Európskeho parlamentu a Rady 2011/65/EÚ v súvislosti s vyňatím pre používanie olova  Text s významom pre EHP

text:
               18.12.2012

               SK

               Úradný vestník Európskej únie

               L 348/16

         DELEGOVANÁ SMERNICA KOMISIE 2012/50/EÚ
   z 10. októbra 2012,
   ktorou sa na účely prispôsobenia technickému pokroku mení a dopĺňa príloha III k smernici Európskeho parlamentu a Rady 2011/65/EÚ v súvislosti s vyňatím pre používanie olova
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Náhrada olova v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov, zatiaľ nie je technicky možná. Preto by sa používanie olova v týchto materiáloch malo vyňať zo zákazu.

               (3)

               Smernica 2011/65/EÚ by sa preto mala zodpovedajúcim spôsobom zmeniť a doplniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení a dopĺňa v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 2. januára 2013. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 10. októbra 2012

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy III k smernici 2011/65/EÚ sa vkladá tento bod 7 c)-IV:

                     „7 c)-IV

                     Olovo v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov

                     Platí do 21. júla 2016.“


title: Vykonávacia smernica Komisie 2012/8/EÚ z  2. marca 2012 , ktorou sa mení a dopĺňa smernica 2003/90/ES, ktorou sa ustanovujú vykonávacie opatrenia na účely článku 7 smernice Rady 2002/53/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov  Text s významom pre EHP

text:
               3.3.2012

               SK

               Úradný vestník Európskej únie

               L 64/9

         VYKONÁVACIA SMERNICA KOMISIE 2012/8/EÚ
   z 2. marca 2012,
   ktorou sa mení a dopĺňa smernica 2003/90/ES, ktorou sa ustanovujú vykonávacie opatrenia na účely článku 7 smernice Rady 2002/53/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (1), a najmä na jej článok 7 ods. 2 písm. a) a b),
   keďže:

               (1)

               Smernica Komisie 2003/90/ES (2) bola prijatá s cieľom zabezpečiť, aby odrody, ktoré členské štáty zaradia do svojich vnútroštátnych katalógov, boli v súlade s metodikami vydanými Úradom Spoločenstva pre rastlinné odrody (CPVO), pokiaľ ide o znaky, ktoré musia byť splnené ako minimum pri skúškach rôznych druhov, a minimálne podmienky na skúšanie odrôd, za predpokladu, že sa takéto metodiky vydali. Na ostatné odrody sa majú podľa tejto smernice uplatňovať metodiky Medzinárodnej organizácie pre ochranu nových druhov rastlín (International Union for Protection of New Varieties of Plants – UPOV).

               (2)

               Úrad CPVO odvtedy vydal ďalšie metodiky pre mnohé iné druhy a aktualizoval existujúce metodiky.

               (3)

               Smernica 2003/90/ES by sa preto mala zodpovedajúcim spôsobom zmeniť a doplniť.

               (4)

               Opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,

         PRIJALA TÚTO SMERNICU:
   Článok 1
   Prílohy I a II k smernici 2003/90/ES sa nahrádzajú znením prílohy k tejto smernici.
   Článok 2
   Členské štáty môžu pri skúškach začatých pred 1. októbrom 2012 uplatňovať smernicu 2003/90/ES v znení platnom pred jej zmenou a doplnením touto smernicou.
   Článok 3
   Členské štáty prijmú a uverejnia najneskôr do 30. septembra 2012 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od 1. októbra 2012.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze určia členské štáty.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 2. marca 2012

            Za Komisiu

            predseda

         José Manuel BARROSO

      (1)  Ú. v. ES L 193, 20.7.2002, s. 1.

      (2)  Ú. v. EÚ L 254, 8.10.2003, s. 7.

      PRÍLOHA
      „
            PRÍLOHA I

               Zoznam druhov uvedených v článku 1 ods. 2 písm. a), ktoré majú spĺňať skúšobné protokoly CPVO

                        Vedecký názov

                        Bežný názov

                        Protokol CPVO

                           Festuca filiformis Pourr.

                        Kostrava vláskovitá

                        TP 67/1 z 23.6.2011

                           Festuca ovina L.

                        Kostrava ovčia

                        TP 67/1 z 23.6.2011

                           Festuca rubra L.

                        Kostrava červená

                        TP 67/1 z 23.6.2011

                           Festuca trachyphylla (Hack.) Krajina

                        Kostrava ovčia pravá

                        TP 67/1 z 23.6.2011

                           Lolium multiflorum Lam.

                        Mätonoh mnohokvetý

                        TP 4/1 z 23.6.2011

                           Lolium perenne L.

                        Mätonoh trváci

                        TP 4/1 z 23.6.2011

                           Lolium x boucheanum Kunth

                        Mätonoh hybridný

                        TP 4/1 z 23.6.2011

                           Pisum sativum L.

                        Hrach siaty

                        TP 7/2 z 11.3.2010

                           Brassica napus L.

                        Repka olejka

                        TP 36/2 zo 16.11.2011

                           Helianthus annuus L.

                        Slnečnica

                        TP 81/1 z 31.10.2002

                           Linum usitatissimum L.

                        Ľan siaty

                        TP 57/1 z 21.3.2007

                           Avena nuda L.

                        Ovos nahý

                        TP 20/1 zo 6.11.2003

                           Avena sativa L. (vrátane A. byzantina K. Koch)

                        Ovos a červený ovos

                        TP 20/1 zo 6.11.2003

                           Hordeum vulgare L.

                        Jačmeň

                        TP 19/2 rev. z 11.3.2010

                           Oryza sativa L.

                        Ryža

                        TP 16/1 z 18.11.2004

                           Secale cereale L.

                        Raž

                        TP 58/1 z 31.10.2002

                           xTriticosecale Wittm. ex A. Camus

                        Hybridy vzniknuté krížením druhov rodu Triticum s druhmi rodu Secale

                        TP 121/2 rev. 1 zo 16.2.2011

                           Triticum aestivum L.

                        Pšenica

                        TP 3/4 rev. 2 zo 16.2.2011

                           Triticum durum Desf.

                        Tvrdá pšenica

                        TP 120/2 zo 6.11.2003

                           Zea mays L.

                        Kukurica

                        TP 2/3 z 11.3.2010

                           Solanum tuberosum L.

                        Zemiak

                        TP 23/2 z 1.12.2005

                  Znenie týchto protokolov je uverejnené na webovej stránke CPVO (www.cpvo.europa.eu).

            PRÍLOHA II

               Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV

                        Vedecký názov

                        Bežný názov

                        Metodika UPOV

                           Beta vulgaris L.

                        Repa kŕmna

                        TG/150/3 zo 4.11.1994

                           Agrostis canina L.

                        Psinček psí

                        TG/30/6 z 12.10.1990

                           Agrostis gigantea Roth.

                        Psinček obrovský

                        TG/30/6 z 12.10.1990

                           Agrostis stolonifera L.

                        Psinček poplazový

                        TG/30/6 z 12.10.1990

                           Agrostis capillaris L.

                        Psinček obyčajný tenučký

                        TG/30/6 z 12.10.1990

                           Bromus catharticus Vahl

                        Stoklas preháňavý

                        TG/180/3 zo 4.4.2001

                           Bromus sitchensis Trin.

                        Stoklas sitkanský

                        TG/180/3 zo 4.4.2001

                           Dactylis glomerata L.

                        Reznačka laločnatá

                        TG/31/8 zo 17.4.2002

                           Festuca arundinacea Schreber

                        Kostrava trsteníkovitá

                        TG/39/8 zo 17.4.2002

                           Festuca pratensis Huds.

                        Kostrava lúčna

                        TG/39/8 zo 17.4.2002

                           xFestulolium Asch. et Graebn.

                        Hybridy pochádzajúce z kríženia druhu rodu Festuca s druhmi rodu Lolium

                        TG/243/1 z 9.4.2008

                           Phleum nodosum L.

                        Timotejka uzlatá

                        TG/34/6 zo 7.11.1984

                           Phleum pratense L.

                        Timotejka lúčna

                        TG/34/6 zo 7.11.1984

                           Poa pratensis L.

                        Lipnica lúčna

                        TG/33/6 z 12.10.1990

                           Lupinus albus L.

                        Lupina biela

                        TG/66/4 z 31.3.2004

                           Lupinus angustifolius L.

                        Lupina úzkolistá

                        TG/66/4 z 31.3.2004

                           Lupinus luteus L.

                        Lupina žltá

                        TG/66/4 z 31.3.2004

                           Medicago sativa L.

                        Lucerna

                        TG/6/5 zo 6.4.2005

                           Medicago x varia T. Martyn

                        Lucerna menlivá

                        TG/6/5 zo 6.4.2005

                           Trifolium pratense L.

                        Ďatelina lúčna

                        TG/5/7 zo 4.4.2001

                           Trifolium repens L.

                        Ďatelina plazivá

                        TG/38/7 z 9.4.2003

                           Vicia faba L.

                        Bôb obyčajný

                        TG/8/6 zo 17.4.2002

                           Vicia sativa L.

                        Vika siata

                        TG/32/6 z 21.10.1988

                           Brassica napus L. var. napobrassica (L.) Rchb.

                        Kvaka

                        TG/89/6rev. zo 4.4.2001 + 1.4.2009

                           Raphanus sativus L. var. oleiformis Pers.

                        Reďkev siata

                        TG/178/3 zo 4.4.2001

                           Arachis hypogea L.

                        Podzemnica olejná

                        TG/93/3 z 13.11.1985

                           Brassica rapa L. var. silvestris (Lam.) Briggs

                        Repica olejnatá

                        TG/185/3 zo 17.4.2002

                           Carthamus tinctorius L.

                        Požlt farbiarsky

                        TG/134/3 z 12.10.1990

                           Gossypium spp.

                        Bavlník

                        TG/88/6 zo 4.4.2001

                           Papaver somniferum L.

                        Mak

                        TG/166/3 z 24.3.1999

                           Sinapis alba L.

                        Horčica biela

                        TG/179/3 zo 4.4.2001

                           Glycine max (L.) Merrill

                        Sójové bôby

                        TG/80/6 z 1.4.1998

                           Sorghum bicolor (L.) Moench

                        Cirok

                        TG/122/3 zo 6.10.1989

                  Znenie týchto metodík je uverejnené na webovej stránke UPOV (www.upov.int).
         “


title: Vykonávacia smernica Komisie 2013/45/EÚ zo 7. augusta 2013 , ktorou sa menia smernice Rady 2002/55/ES a 2008/72/ES a smernica Komisie 2009/145/ES, pokiaľ ide o botanický názov rajčiakov  Text s významom pre EHP

text:
               8.8.2013

               SK

               Úradný vestník Európskej únie

               L 213/20

         VYKONÁVACIA SMERNICA KOMISIE 2013/45/EÚ
   zo 7. augusta 2013,
   ktorou sa menia smernice Rady 2002/55/ES a 2008/72/ES a smernica Komisie 2009/145/ES, pokiaľ ide o botanický názov rajčiakov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (1), a najmä na jej článok 2 ods. 2, článok 44 ods. 2, článok 45 a článok 48 ods. 1 písm. b),
   so zreteľom na smernicu Rady 2008/72/ES z 15. júla 2008 o uvádzaní množiteľského materiálu a sadivového zeleninového materiálu, iného ako osivo na trh (2), a najmä na jej článok 1 ods. 3,
   keďže:

               (1)

               Vzhľadom na vývoj vedeckých poznatkov došlo k revízii Medzinárodného kódu botanickej nomenklatúry (ICBN, International Code of Botanical Nomenclature), a to najmä v súvislosti s botanickým názvom druhu rajčiakov.

               (2)

               S cieľom zohľadniť tento vývoj by sa smernice 2002/55/ES a 2008/72/ES, ako aj smernica Komisie 2009/145/ES z 26. novembra 2009, ktorou sa stanovujú určité výnimky pre schvaľovanie krajových odrôd a odrôd zeleniny, ktoré sa tradične pestovali v určitých oblastiach a regiónoch a sú ohrozené genetickou eróziou, a odrôd zeleniny, ktoré nemajú vlastnú hodnotu pre komerčné pestovanie plodín, ale sú vyšľachtené na pestovanie v určitých podmienkach, a pre uvádzanie osiva týchto krajových odrôd a odrôd na trh (3), mali zodpovedajúcim spôsobom zmeniť.

               (3)

               Opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,

         PRIJALA TÚTO SMERNICU:
   Článok 1
   Zmeny smernice 2002/55/ES
   Smernica 2002/55/ES sa mení takto:

               1.

               V článku 2 ods. 1 písm. b) sa slová „Lycopersicon esculentum Mill.“ nahrádzajú slovami „Solanum lycopersicum L.“

               2.

               V tabuľke v bode 3 písm. a) prílohy II sa slová „Lycopersicon esculentum“ nahrádzajú slovami „Solanum lycopersicum L.“

               3.

               V tabuľke v bode 2 prílohy III sa slová „Lycopersicon esculentum“ nahrádzajú slovami „Solanum lycopersicum L.“

         Článok 2
   Zmeny smernice 2008/72/ES
   V tabuľke v prílohe II k smernici 2008/72/ES sa slová „Lycopersicon esculentum Mill.“ nahrádzajú slovami „Solanum lycopersicum L.“
   Článok 3
   Zmeny smernice 2009/145/ES
   Smernica 2009/145/ES sa mení takto:

               1.

               V tabuľke v prílohe I sa slová „Lycopersicon esculentum Mill.“ nahrádzajú slovami „Solanum lycopersicum L.“

               2.

               V tabuľke v prílohe II sa slová „Lycopersicon esculentum Mill.“ nahrádzajú slovami „Solanum lycopersicum L.“

         Článok 4
   Transpozícia
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. marca 2014. Komisii bezodkladne oznámia znenie týchto ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 5
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

   Článok 6
   Adresáti
   Táto smernica je určená členským štátom.

      V Bruseli 7. augusta 2013

            Za Komisiu

            predseda

         José Manuel BARROSO

      (1)  Ú. v. ES L 193, 20.7.2002, s. 33.

      (2)  Ú. v. EÚ L 205, 1.8.2008, s. 28.

      (3)  Ú. v. EÚ L 312, 27.11.2009, s. 44.


title: Vykonávacia smernica Komisie 2014/19/EÚ zo 6. februára 2014 , ktorou sa mení príloha I k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva

text:
               7.2.2014

               SK

               Úradný vestník Európskej únie

               L 38/30

      VYKONÁVACIA SMERNICA KOMISIE 2014/19/EÚ
   zo 6. februára 2014,
   ktorou sa mení príloha I k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na písm. d) druhého odseku jej článku 14,
   keďže:

               (1)

               Na základe informácií poskytnutých členskými štátmi je zrejmé, že Diabrotica virgifera virgifera Le Conte sa už rozšírila a usadila na veľkej časti územia Únie. Z posúdenia vplyvu, ktorý vykonala Európska komisia, vyplýva, že nie sú možné žiadne opatrenia na eradikáciu tohto organizmu alebo na účinné zabránenie jeho ďalšieho šírenia.

               (2)

               Okrem toho existujú účinné a udržateľné prostriedky kontroly na minimalizáciu vplyvu tohto organizmu na úrodu kukurice, najmä uplatňovanie systému striedania plodín.

               (3)

               Preto by sa v smernici 2000/29/ES nemali stanoviť žiadne ďalšie ochranné opatrenia týkajúce sa Diabrotica virgifera virgifera Le Conte. Tento organizmus by sa podľa uvedenej smernice už nemal uvádzať ako škodlivý organizmus.

               (4)

               Príloha I k smernici 2000/29/ES by sa preto mala zodpovedajúcim spôsobom zmeniť.

               (5)

               Opatrenia stanovené v tejto smernici sú v súlade so stanoviskom Stáleho výboru pre zdravie rastlín,

         PRIJALA TÚTO SMERNICU:
   Článok 1
   Príloha I k smernici 2000/29/ES sa mení v súlade s prílohou k tejto smernici.
   Článok 2
   Členské štáty prijmú a uverejnia, najneskôr do 31. mája 2014 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia budú uplatňovať od 1. júna 2014.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť tretím dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 6. februára 2014

            Za Komisiu

            predseda

         José Manuel BARROSO

      (1)  Ú. v. ES L 169, 10.7.2000, s. 1.

      PRÍLOHA
      Príloha I k smernici 2000/29/ES sa mení takto:
      V položke a) oddielu II časti A sa vypúšťa bod 0.1.


title: Vykonávacia smernica Komisie 2011/50/EÚ z  19. apríla 2011 , ktorou sa mení a dopĺňa smernica Rady 91/414/EHS s cieľom zaradiť karbetamid medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               20.4.2011

               SK

               Úradný vestník Európskej únie

               L 104/41

         VYKONÁVACIA SMERNICA KOMISIE 2011/50/EÚ
   z 19. apríla 2011,
   ktorou sa mení a dopĺňa smernica Rady 91/414/EHS s cieľom zaradiť karbetamid medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa stanovujú podrobné pravidlá vykonávania druhej a tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal karbetamid.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko, pokiaľ ide o zaradenie príslušnej účinnej látky do prílohy I k smernici 91/414/EHS do dvoch mesiacov od doručenia návrhu hodnotiacej správy. Následne sa v súvislosti s nezaradením karbetamidu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadny a zrýchlený postup v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do jej prílohy I (5).

               (4)

               Žiadosť bola predložená Francúzsku, ktoré bolo nariadením (ES) č. 1490/2002 určené za spravodajský členský štát. Časová lehota na zrýchlený postup bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Francúzsko vyhodnotilo doplňujúce údaje, ktoré predložil žiadateľ, a vypracovalo doplňujúcu správu. 12. februára 2010 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 22. novembra 2010 predložil Komisii svoj záver o karbetamide (6). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 11. marca 2011 ju sfinalizovali vo forme revíznej správy Komisie týkajúcej sa karbetamidu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú karbetamid, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť karbetamid do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú zo zaradenia.

               (8)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom karbetamidu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie podľa prílohy III pre každý prípravok na ochranu rastlín na každé plánované použitie v súlade s jednotnými zásadami ustanovenými v smernici 91/414/EHS.

               (9)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (10)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (11)

               Rozhodnutie 2008/934/ES sa týka nezaradenia karbetamidu a odobrania povolení na prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa karbetamidu.

               (12)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (13)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/934/ES sa vypúšťa riadok týkajúci sa karbetamidu.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V prípade potreby členské štáty do 30. novembra 2011 zmenia a doplnia alebo odoberú v súlade so smernicou 91/414/EHS povolenia na výrobky na ochranu rastlín obsahujúce účinnú látku karbetamid.
   Do uvedeného dátumu overia najmä to, či sú podmienky uvedené v prílohe I k uvedenej smernici týkajúce sa karbetamidu splnené, s výnimkou tých, ktoré sú uvedené v časti B položky týkajúcej sa uvedenej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Odchylne od odseku 1 členské štáty najneskôr do 31. mája 2011 prehodnotia každý povolený prípravok na ochranu rastlín s obsahom karbetamidu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa karbetamidu v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po určení uvedeného členské štáty:

               a)

               v prípade prípravku s obsahom karbetamidu ako jedinej účinnej látky v prípade potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom karbetamidu ako jednej z viacerých účinných látok v prípade potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobranie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov bude neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 19. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín. Záver z partnerského preskúmania účinnej látky karbetamid z hľadiska posúdenia rizika pesticídov. Vestník EFSA (EFSA Journal) 2010; 8(12):1913. [57 pp.]. doi:10.2903/j.efsa.2010.1913. K dispozícii na webovej stránke: www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „356

                     karbetamid
                     č. CAS: 16118-49-3
                     č. CIPAC: 95

                     (R)-1-(etylkarbamoyl)etyl karbanilát

                     ≥ 950 g/kg

                     1. júna 2011

                     31. mája 2021

                     ČASŤ A
                     Povoliť možno len použitie ako herbicíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery z revíznej správy o karbetamide, a najmä dodatky I a II k tejto správe, ako ju 11. marca 2011 dokončil Stály výbor pre potravinový reťazec a zdravie zvierat.
                     Pri tomto celkovom hodnotení členské štáty venujú osobitnú pozornosť:

                                 a)

                                 ochrane podzemných vôd v prípade, že sa účinná látka používa v regiónoch s citlivými pôdnymi a/alebo klimatickými podmienkami;

                                 b)

                                 riziku pre necieľové rastliny;

                                 c)

                                 riziku pre vodné organizmy.

                           Podmienky v prípade potreby zahŕňajú opatrenia na zmiernenie rizika.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Delegovaná smernica Komisie 2014/6/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v povrchových náteroch systémov kolíkových konektorov, pre ktoré sú potrebné nemagnetické konektory, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C  Text s významom pre EHP

text:
               9.1.2014

               SK

               Úradný vestník Európskej únie

               L 4/55

         DELEGOVANÁ SMERNICA KOMISIE 2014/6/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v povrchových náteroch systémov kolíkových konektorov, pre ktoré sú potrebné nemagnetické konektory, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Pre použitie olova v povrchových náteroch systémov kolíkových konektorov, pre ktoré sú potrebné nemagnetické konektory, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C, neexistujú žiadne technicky uskutočniteľné náhrady.

               (3)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 25:

                  „25.

                  Olovo v povrchových náteroch systémov kolíkových konektorov, pre ktoré sú potrebné nemagnetické konektory, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C. Platí do 30. júna 2021.“


title: Vykonávacia smernica Komisie (EÚ) 2016/317 z 3. marca 2016, ktorou sa menia smernice Rady 66/401/EHS, 66/402/EHS, 2002/54/ES, 2002/55/ES, 2002/56/ES a 2002/57/ES, pokiaľ ide o označovanie balení osiva úradnými náveskami (Text s významom pre EHP)

text:
               5.3.2016

               SK

               Úradný vestník Európskej únie

               L 60/72

         VYKONÁVACIA SMERNICA KOMISIE (EÚ) 2016/317
   z 3. marca 2016,
   ktorou sa menia smernice Rady 66/401/EHS, 66/402/EHS, 2002/54/ES, 2002/55/ES, 2002/56/ES a 2002/57/ES, pokiaľ ide o označovanie balení osiva úradnými náveskami
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh (1), a najmä na jej článok 21a,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (2), a najmä na jej článok 21a,
   so zreteľom na smernicu Rady 2002/54/ES z 13. júna 2002 o obchodovaní s osivom repy (3), a najmä na jej článok 27,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (4), a najmä na jej článok 45,
   so zreteľom na smernicu Rady 2002/56/ES z 13. júna 2002 o obchodovaní so sadivom zemiakov (5), a najmä na jej článok 24,
   so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín (6), a najmä na jej článok 24,
   keďže:

               (1)

               Smernicami 66/401/EHS, 66/402/EHS, 2002/54/ES, 2002/55/ES, 2002/56/ES a 2002/57/ES sa stanovujú pravidlá, pokiaľ ide o označovanie balení osiva úradnými náveskami.

               (2)

               V posledných rokoch sa zistili niektoré prípady zneužitia úradných návesiek. Bezpečnosť úradných návesiek by sa preto mala zlepšiť vzhľadom na technické vedomosti, ktoré sú v súčasnosti k dispozícii, aby sa zabránilo podvodným praktikám. V tomto smere a s cieľom umožniť príslušným orgánom lepšie zaznamenávať a kontrolovať tlač, distribúciu a využívanie jednotlivých úradných návesiek prevádzkovateľmi a sledovať osivové dávky by sa bezpečnosť úradných návesiek mala zlepšiť zavedením úradne prideleného sériového čísla na úradných náveskách pre základné osivo, certifikované osivo, obchodné osivo a zmesi osiva, ako aj na náveske a dokumente vystavovanom v prípade osiva ešte necertifikovaného, zberaného v inom členskom štáte.

               (3)

               Smernice 66/401/EHS, 66/402/EHS, 2002/54/ES, 2002/55/ES, 2002/56/ES a 2002/57/ES by sa preto mali zodpovedajúcim spôsobom zmeniť.

               (4)

               Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TÚTO SMERNICU:
   Článok 1
   Zmeny smernice 66/401/EHS
   Smernica 66/401/EHS sa mení takto:

               1.

               Príloha IV sa mení takto:

                           a)

                           V oddiele A časti I písm. a) sa vkladá tento bod 2a:

                                       „2a.

                                       Úradne pridelené sériové číslo“.

                           b)

                           V oddiele A časti I písm. b) sa vkladá tento bod 3a:

                                       „3a.

                                       Úradne pridelené sériové číslo“.

                           c)

                           V oddiele A časti I písm. c) sa vkladá tento bod 2a:

                                       „2a.

                                       Úradne pridelené sériové číslo“.

               2.

               Príloha V sa mení takto:

                           a)

                           V oddiele A sa za prvú zarážku vkladá táto zarážka:

                                       „—

                                       úradne pridelené sériové číslo,“.

                           b)

                           V oddiele C sa za prvú zarážku vkladá táto zarážka:

                                       „—

                                       úradne pridelené sériové číslo,“.

         Článok 2
   Zmeny smernice 66/402/EHS
   Smernica 66/402/EHS sa mení takto:

               1.

               Príloha IV sa mení takto:

                           a)

                           V oddiele A písm. a) sa vkladá tento bod 2a:

                                       „2a.

                                       Úradne pridelené sériové číslo“.

                           b)

                           V oddiele A písm. b) sa vkladá tento bod 2a:

                                       „2a.

                                       Úradne pridelené sériové číslo“.

               2.

               Príloha V sa mení takto:

                           a)

                           V oddiele A sa za prvú zarážku vkladá táto zarážka:

                                       „—

                                       úradne pridelené sériové číslo,“.

                           b)

                           V oddiele C sa za prvú zarážku vkladá táto zarážka:

                                       „—

                                       úradne pridelené sériové číslo,“.

         Článok 3
   Zmeny smernice 2002/54/EHS
   Smernica 2002/54/ES sa mení takto:

               1.

               Príloha III sa mení takto:
               V oddiele A časti I sa vkladá tento bod 2a:

                           „2a.

                           Úradne pridelené sériové číslo“.

               2.

               Príloha IV sa mení takto:

                           a)

                           V oddiele A sa za prvú zarážku vkladá táto zarážka:

                                       „—

                                       úradne pridelené sériové číslo,“.

                           b)

                           V oddiele C sa za prvú zarážku vkladá táto zarážka:

                                       „—

                                       úradne pridelené sériové číslo,“.

         Článok 4
   Zmeny smernice 2002/55/ES
   Smernica 2002/55/ES sa mení takto:

               1.

               Príloha IV sa mení takto:
               V oddiele A časti I sa vkladá tento bod 2a:

                           „2a.

                           Úradne pridelené sériové číslo“.

               2.

               Príloha V sa mení takto:

                           a)

                           V oddiele A sa za prvú zarážku vkladá táto zarážka:

                                       „—

                                       úradne pridelené sériové číslo,“.

                           b)

                           V oddiele C sa za prvú zarážku vkladá táto zarážka:

                                       „—

                                       úradne pridelené sériové číslo,“.

         Článok 5
   Zmena smernice 2002/56/ES
   V oddiele A prílohy III k smernici 2002/56/ES sa vkladá tento bod 2a:

                  „2a.

                  Úradne pridelené sériové číslo“.

   Článok 6
   Zmeny smernice 2002/57/ES
   Smernica 2002/57/ES sa mení takto:

               1.

               Príloha IV sa mení takto:

                           a)

                           V oddiele A písm. a) sa vkladá tento bod 2a:

                                       „2a.

                                       Úradne pridelené sériové číslo.“

                           b)

                           V oddiele A písm. b) sa vkladá tento bod 3a:

                                       „3a.

                                       Úradne pridelené sériové číslo.“

               2.

               Príloha V sa mení takto:

                           a)

                           V oddiele A sa za prvú zarážku vkladá táto zarážka:

                                       „—

                                       úradne pridelené sériové číslo,“.

                           b)

                           V oddiele C sa za prvú zarážku vkladá táto zarážka:

                                       „—

                                       úradne pridelené sériové číslo,“.

         Článok 7
   Transpozícia
   1.   Členské štáty prijmú a uverejnia najneskôr do 31. marca 2017 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia sa uplatňujú od 1. apríla 2017.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravujú členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 8
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 9
   Adresáti
   Táto smernica je určená členským štátom.

      V Bruseli 3. marca 2016

            Za Komisiu

            predseda

         Jean-Claude JUNCKER

      (1)  Ú. v. ES 125, 11.7.1966, s. 2298/66.

      (2)  Ú. v. ES 125, 11.7.1966, s. 2309/66.

      (3)  Ú. v. ES L 193, 20.7.2002, s. 12.

      (4)  Ú. v. ES L 193, 20.7.2002, s. 33.

      (5)  Ú. v. ES L 193, 20.7.2002, s. 60.

      (6)  Ú. v. ES L 193, 20.7.2002, s. 74.


title: Vykonávacia smernica Komisie 2011/55/EÚ z  26. apríla 2011 , ktorou sa mení a dopĺňa smernica Rady 91/414/EHS s cieľom zaradiť paklobutrazol medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               27.4.2011

               SK

               Úradný vestník Európskej únie

               L 106/5

         VYKONÁVACIA SMERNICA KOMISIE 2011/55/EÚ
   z 26. apríla 2011,
   ktorou sa mení a dopĺňa smernica Rady 91/414/EHS s cieľom zaradiť paklobutrazol medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/200 (2) a (ES) č. 1490/2002 (3) sa stanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal paklobutrazol.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko, pokiaľ ide o zaradenie príslušnej účinnej látky do prílohy I k smernici 91/414/EHS do dvoch mesiacov od doručenia návrhu hodnotiacej správy. Následne sa v súvislosti s nezaradením paklobutrazolu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do jej prílohy I (5).

               (4)

               Žiadosť bola predložená Spojenému kráľovstvu, ktoré bolo nariadením (ES) č. 1490/2002 určené za spravodajský členský štát. Časová lehota na zrýchlený postup bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Spojené kráľovstvo vyhodnotilo dodatočné údaje, ktoré predložil žiadateľ, a vypracovalo doplňujúcu správu. Dňa 20. novembra 2009 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 4. novembra 2010 predložil Komisii svoj záver o paklobutrazole (6). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 11. marca 2011 ju sfinalizovali vo forme revíznej správy Komisie týkajúcej sa paklobutrazolu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú paklobutrazol, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť paklobutrazol do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý tento záver, je vhodné získať ďalšie informácie k určitým špecifickým bodom. V článku 6 ods. 1 smernice 91/414/EHS sa stanovuje, že zaradenie látky do prílohy I môže podliehať určitým podmienkam. Preto je vhodné od žiadateľa požadovať, aby predložil potvrdzujúce informácie, pokiaľ ide o špecifikáciu komerčne vyrábaného technického materiálu, analytické metódy pre metabolit NOA457654 v pôde a povrchových vodách, hodnotenie rizika pre vodné organizmy, rezíduá derivátov metabolitov triazolu v primárnych plodinách, striedajúcich sa plodinách a výrobkoch živočíšneho pôvodu a o vlastnosti, ktoré by mohli narúšať endokrinný systém. Paklobutrazol a jeho metabolit CGA 149907 je zmesou niekoľkých optických štruktúr tej istej molekuly. V závislosti od podmienok prostredia sa tieto štruktúry môžu rôzne rozkladať v rôznych zložkách životného prostredia, t. j. v pôde, vode a ovzduší. Žiadateľ by mal predložiť ďalšie informácie, pokiaľ ide o možné účinky tohto javu za reálnych podmienok používania.

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú zo zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom paklobutrazolu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie podľa prílohy III pre každý prípravok na ochranu rastlín pre každé plánované použitie v súlade s jednotnými zásadami ustanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o uvádzaní prípravkov na ochranu rastlín na trh (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (11)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (12)

               Rozhodnutie 2008/934/ES sa týka nezaradenia paklobutrazolu a odobratia povolení pre prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa paklobutrazolu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/934/ES sa vypúšťa riadok týkajúci sa paklobutrazolu.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V prípade potreby členské štáty do 30. novembra 2011 zmenia a doplnia alebo odoberú v súlade so smernicou 91/414/EHS povolenia pre výrobky na ochranu rastlín obsahujúce účinnú látku paklobutrazol.
   Do uvedeného dátumu overia najmä to, či sú podmienky uvedené v prílohe I k uvedenej smernici týkajúce sa paklobutrazolu splnené, s výnimkou tých, ktoré sú uvedené v časti B položky týkajúcej sa uvedenej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Odchylne od odseku 1 členské štáty najneskôr do 31. mája 2011 prehodnotia každý povolený prípravok na ochranu rastlín s obsahom paklobutrazolu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa paklobutrazolu v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po určení uvedeného členské štáty:

               a)

               v prípade prípravku s obsahom paklobutrazolu ako jedinej účinnej látky podľa potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom paklobutrazolu ako jednej z viacerých účinných látok podľa potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 26. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín; Záver z partnerského preskúmania účinnej látky paklobutrazol z hľadiska posúdenia rizika pesticídov. Vestník EFSA (EFSA Journal) 2010;8(11):1876. [60 pp.] doi:10.2903/j.efsa.2010.1876. K dispozícii na internetovej stránke: www.efsa.europa.eu/efsajournal.htm

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „353

                     paklobutrazol
                     č. CAS: 76738-62-0
                     č. CIPAC: 445

                     (2RS,3RS)-1-(4-chlórfenyl)-4,4-dimetyl-2-(1H-1,2,4-triazol-1-yl)pentan-3-ol

                     ≥ 930 g/kg

                     1. júna 2011

                     31. mája 2021

                     ČASŤ A
                     Povoliť možno len použitie ako rastový regulátor rastlín.
                     ČASŤ B
                     Pri uplatňovaní jednotných zásad prílohy VI sa zohľadňujú závery z revíznej správy o paklobutrazole, a najmä dodatky I a II k tejto správe, ako ju 11. marca 2011 dokončil Stály výbor pre potravinový reťazec a zdravie zvierat.
                     Pri tomto celkovom hodnotení členské štáty venujú osobitnú pozornosť riziku pre vodné rastliny a zabezpečujú, aby podmienky používania zahŕňali v prípade potreby opatrenia na zmiernenie rizika.
                     Príslušné členské štáty požiadajú o predloženie potvrdzujúcich informácií o:

                                 1)

                                 špecifikácii komerčne vyrábaného technického materiálu;

                                 2)

                                 analytických metódach pre metabolit NOA457654 v pôde a povrchových vodách;

                                 3)

                                 rezíduách derivátov metabolitov triazolu v primárnych plodinách, striedajúcich sa plodinách a výrobkoch živočíšneho pôvodu;

                                 4)

                                 vlastnostiach, ktoré by mohli narúšať endokrinný systém;

                                 5)

                                 možných nepriaznivých účinkoch produktov rozkladu rôznych optických štruktúr paklobutrazolu a jeho metabolitu CGA 149907 na zložky životného prostredia ako pôda, voda a ovzdušie.

                           Príslušné členské štáty zabezpečujú, aby žiadateľ predložil Komisii informácie uvedené v bodoch 1) a 2) do 30. novembra 2011, informácie uvedené v bode 3) do 31. mája 2013, informácie uvedené v bode 4) do dvoch rokov od prijatia usmernení OECD o testovaní v súvislosti s narúšaním endokrinného systému a informácie uvedené v bode 5) do dvoch rokov od prijatia osobitných usmernení.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Delegovaná smernica Komisie 2014/16/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo ako aktivátor vo fluorescenčnom prachu vo výbojkách, ak sa používajú ako lampy na extrakorporeálnu fotoforézu, ktoré obsahujú fosfory BSP (BaSi 2 O 5 :Pb)  Text s významom pre EHP

text:
               9.1.2014

               SK

               Úradný vestník Európskej únie

               L 4/75

         DELEGOVANÁ SMERNICA KOMISIE 2014/16/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo ako aktivátor vo fluorescenčnom prachu vo výbojkách, ak sa používajú ako lampy na extrakorporeálnu fotoforézu, ktoré obsahujú fosfory BSP (BaSi2O5:Pb)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Olovo sa používa ako aktivátor vo fluorescenčnom prachu vo výbojkách, ktoré sa používajú ako lampy na extrakorporeálnu fotoforézu obsahujúce fosfory BSP (BaSi2O5:Pb). V súčasnosti nie je známy vedecky a technicky uskutočniteľný spôsob, ktorý by pre toto použitie nahradil alebo odstránil olovo.

               (3)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 34:

                  „34.

                  Olovo ako aktivátor vo fluorescenčnom prachu vo výbojkách, ktoré sa používajú ako lampy na extrakorporeálnu fotoforézu obsahujúce fosfory BSP (BaSi2O5:Pb). Platí do 22. júla 2021.“


title: Vykonávacia smernica Komisie 2014/97/EÚ z  15. októbra 2014 , ktorou sa vykonáva smernica Rady 2008/90/ES, pokiaľ ide o registráciu dodávateľov a odrôd a o spoločný zoznam odrôd

text:
               16.10.2014

               SK

               Úradný vestník Európskej únie

               L 298/16

         VYKONÁVACIA SMERNICA KOMISIE 2014/97/EÚ
   z 15. októbra 2014,
   ktorou sa vykonáva smernica Rady 2008/90/ES, pokiaľ ide o registráciu dodávateľov a odrôd a o spoločný zoznam odrôd
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2008/90/ES z 29. septembra 2008 o uvádzaní množiteľského materiálu ovocných drevín a ovocných drevín určených na výrobu ovocia do obehu (1), a najmä na jej článok 5 ods. 3 a článok 7 ods. 5 a 6,
   keďže:

               (1)

               Je nevyhnutné určiť ustanovenia týkajúce sa registra dodávateľov stanoveného v smernici 2008/90/ES, ako aj povinností dodávateľov, pokiaľ ide o oznamovanie.

               (2)

               Členské štáty by v záujme transparentnosti mali sprístupniť uvedený register, ak je to vhodné. Rozhodnutie o uverejnení registra alebo jeho častí sa ponecháva na členských štátoch.

               (3)

               Mal by sa zriadiť register odrôd. Do registra odrôd by sa okrem odrôd zaregistrovaných podľa smernice 2008/90/ES mali zahrnúť aj odrody zaregistrované podľa smernice Rady 92/34/EHS (2). V registri by sa malo uvádzať, či existuje úradný opis alebo úradne uznaný opis príslušných odrôd.

               (4)

               Geneticky modifikované odrody by sa mali registrovať len v prípade, že pestovanie geneticky modifikovaného organizmu, z ktorého odroda pozostáva, je povolené podľa smernice Európskeho parlamentu a Rady 2001/18/ES (3) alebo nariadenia Európskeho parlamentu a Rady (ES) č. 1829/2003 (4).

               (5)

               Mali by sa stanoviť podmienky, podľa ktorých sa odrody majú registrovať ako odrody s úradným opisom, ako aj postup registrácie. V súlade s ustanoveniami smernice 2008/90/ES členské štáty môžu stanoviť podmienky týkajúce sa registrácie odrody s úradne uznaným opisom.

               (6)

               Na účely registrácie odrody ako odrody s úradným opisom by mal byť zodpovedným úradným orgánom stanovený takýto opis.

               (7)

               Mala by sa stanoviť dĺžka platnosti registrácie, predĺženie registrácie a odstránenie odrody z registra odrôd.

               (8)

               Členské štáty by si mali vzájomne poskytovať určité informácie týkajúce sa registrovaných odrôd a žiadostí o registráciu odrôd a oznamovať ich aj Komisii. Komisia by mala na základe týchto informácií uverejniť spoločný zoznam odrôd s cieľom vytvoriť transparentnú a jednoducho prístupnú databázu na zvýšenie istoty na trhu.

               (9)

               Je vhodné zrušiť smernicu Komisie 93/79/EHS (5).

               (10)

               Opatrenia stanovené v tejto smernici sú v súlade so stanoviskom Stáleho výboru pre množiteľský materiál a rody a druhy ovocných rastlín,

         PRIJALA TÚTO SMERNICU:
   Článok 1
   Register dodávateľov
   1.   Členské štáty vedú a aktualizujú register dodávateľov, ako je stanovené v článku 5 ods. 1 smernice 2008/90/ES.Tento register sa ďalej uvádza ako „register dodávateľov“.
   Uvedený register obsahuje okrem dodávateľov zaregistrovaných v súlade s touto smernicou aj dodávateľov akreditovaných v súlade s vnútroštátnymi ustanoveniami, ktorými sa transponuje článok 6 ods. 1 smernice 92/34/EHS.
   Ak je to vhodné, členské štáty register dodávateľov sprístupnia.
   2.   Register dodávateľov obsahuje tieto informácie:

               a)

               meno, adresu a kontaktné údaje dodávateľa;

               b)

               činnosti v zmysle článku 2 ods. 9 smernice 2008/90/ES, ktoré vykonáva dodávateľ v dotknutom členskom štáte, adresa príslušných priestorov a hlavné dotknuté rody alebo druhy; a

               c)

               registračné číslo alebo kód.

         3.   Členské štáty zabezpečia, aby zodpovedný úradný orgán odstránil fyzickú alebo právnickú osobu z registra dodávateľov, ak sa preukáže, že daná osoba prestala vykonávať činnosť v zmysle článku 2 ods. 9 smernice 2008/90/ES.
   Článok 2
   Oznamovacia povinnosť dodávateľov
   1.   Členské štáty zabezpečia, aby dodávatelia oznamovali informácie uvedené v článku 1 ods. 2 písm. a) a b).
   Oznamovanie sa však nevyžaduje od dodávateľov akreditovaných v súlade s článkom 6 ods. 1 smernice 92/34/EHS.
   2.   Členské štáty zabezpečia, aby dodávatelia oznámili každú zmenu svojej situácie súvisiacu s informáciami uvedenými v článku 1 ods. 2 písm. a) a b).
   3.   Členské štáty zabezpečia, aby dodávatelia boli informovaní o svojej registrácii a všetkých jej úpravách v lehote, ktorá bude upravená vnútroštátnymi právnymi predpismi.
   Článok 3
   Register odrôd
   1.   Členské štáty vedú, aktualizujú a uverejňujú register odrôd (ďalej len „register odrôd“).
   Do registra odrôd sú okrem odrôd zaregistrovaných v súlade s touto smernicou zapísané aj odrody zaregistrované do 30. septembra 2012 v súlade s článkom 9 ods. 3 smernice 92/34/ES a odrody zaregistrované v súlade s druhou vetou prvého pododseku článku 7 ods. 4 smernice 2008/90/ES.
   2.   Register odrôd obsahuje tieto informácie:

               a)

               názov odrody a jeho synonymá;

               b)

               druh, ku ktorému odroda patrí;

               c)

               označenie „úradný opis“, prípadne „úradne uznaný opis“;

               d)

               dátum registrácie alebo podľa okolností jej predĺženia;

               e)

               koniec platnosti registrácie.

         3.   Členské štáty vedú spis o každej odrode, ktorú zaregistrujú. Tento spis obsahuje opis odrody a zhrnutie všetkých skutočností súvisiacich s registráciou odrody.
   Článok 4
   Podmienky registrácie odrôd
   1.   Členské štáty zabezpečia registráciu odrody ako odrody s úradným opisom, pokiaľ spĺňa nasledujúce požiadavky:

               a)

               odroda je odlišná, vyrovnaná a stála v zmysle odseku 2;

               b)

               je k dispozícii jej vzorka a

               c)

               v prípade geneticky modifikovaných odrôd je pestovanie geneticky modifikovaného organizmu, z ktorého odroda pozostáva, povolené podľa smernice 2001/18/ES alebo nariadenia (ES) č. 1829/2003.

         2.   Odroda sa považuje za:

               a)

               „odlišnú“, ak je na základe prejavu znakov vyplývajúcich z daného genotypu alebo kombinácie genotypov možné zreteľne odlíšiť danú odrodu od akejkoľvek inej odrody všeobecne známej ku dňu podania žiadosti uvedenej v článku 5;

               b)

               „vyrovnanú“, ak je (v závislosti od variability, ktorú možno predpokladať na základe konkrétnych osobitostí jej rozmnožovania) dostatočne vyrovnaná z hľadiska prejavu tých znakov, ktoré sú súčasťou preskúmania odlišnosti, ako aj všetkých ďalších znakov použitých pri opise odrody;

               c)

               „stálu“, ak sa prejav znakov, ktoré sú súčasťou preskúmania odlišnosti, ako aj všetkých ostatných znakov použitých pri opise odrody, nezmení po opakovanom množení alebo (v prípade mikropropagácie) na konci každého cyklu.

         Článok 5
   Žiadosť o registráciu odrody
   1.   Pri registrácii odrody ako odrody s úradným opisom členské štáty vyžadujú podanie písomnej žiadosti zodpovednému úradnému orgánu dotknutého členského štátu.
   2.   V žiadosti sú uvedené tieto informácie:

               a)

               informácie požadované v technických dotazníkoch stanovených v čase podania žiadosti:

                           i)

                           v prílohe II k Protokolom pre skúšky na odlišnosť, vyrovnanosť a stálosť, ktoré vydala Správna rada Úradu spoločenstva pre odrody rastlín (CPVO) pre príslušné druhy, pre ktoré bol takýto protokol uverejnený, alebo (v prípade, že neboli uverejnené žiadne takéto protokoly);

                           ii)

                           v oddiele X Skúšobných usmernení pre vykonávanie skúšok odlišnosti, vyrovnanosti a stálosti vydaných Medzinárodnou organizáciou pre ochranu nových druhov rastlín (UPOV) a v prílohe k danému skúšobnému usmerneniu pre príslušné druhy, pre ktoré takéto usmernenia boli uverejnené, alebo (v prípade, že neboli uverejnené žiadne takéto usmernenia);

                           iii)

                           vo vnútroštátnych ustanoveniach;

               b)

               informácie o tom, či je odroda úradne zaregistrovaná v inom členskom štáte alebo je podaná žiadosť o takúto registráciu v inom členskom štáte;

               c)

               navrhovaný názov;

               d)

               v prípade geneticky modifikovanej odrody dôkaz o tom, že pestovanie geneticky modifikovaného organizmu, z ktorého odroda pozostáva, je povolené podľa smernice 2001/18/ES alebo nariadenia (ES) č. 1829/2003.

         3.   Žiadateľ môže spolu so žiadosťou predložiť:

               a)

               úradný opis podľa článku 6 ods. 5 vypracovaný zodpovedným úradným orgánom iného členského štátu;

               b)

               všetky ostatné relevantné informácie.

         Článok 6
   Preskúmanie žiadostí
   1.   Členské štáty zabezpečia, aby v prípade, keď zodpovedný úradný orgán dostane žiadosť o registráciu odrody ako odrody s úradným opisom, prebehlo preskúmanie danej odrody v súlade s odsekmi 2, 3 a 4.
   2.   Na účely vypracovania úradného opisu odrody sa uskutočnia poľné skúšky.
   Poľné skúšky sa nemusia vykonávať v prípade, ak žiadateľ predloží informácie v súlade s článkom 5 ods. 3 písm. a) a zodpovedný úradný orgán dospeje k záveru, že uvedenými informáciami sa preukazuje splnenie podmienok registrácie stanovených v článku 4.
   Ak sa poľné skúšky musia vykonať, zodpovedný úradný orgán si vyžiada vzorku materiálu odrody.
   3.   Poľné skúšky uvedené v odseku 2 vykonáva:

               a)

               zodpovedný úradný orgán, ktorý prijal žiadosť, alebo

               b)

               zodpovedný úradný orgán iného členského štátu, ktorý súhlasil s tým, že vykoná príslušné poľné skúšky, alebo

               c)

               právnická osoba v súlade s článkom 13 ods. 2 smernice 2008/90/ES.

         Ak sa uplatňuje písmeno c) a skúšky sa uskutočnia v priestoroch súkromných podnikov, zodpovedný úradný orgán zabezpečí, aby neboli prijaté žiadne opatrenia, ktoré by mohli narušiť úradné preskúmanie.
   4.   Poľné skúšky sa vykonávajú v súlade s nasledujúcimi ustanoveniami týkajúcimi sa usporiadania pokusu, podmienok pestovania a minimálneho počtu sledovaných znakov odrody:

               a)

               Protokoly pre skúšky na odlišnosť, vyrovnanosť a stálosť, ktoré vydala Správna rada Úradu spoločenstva pre odrody rastlín (CPVO) uplatniteľné na začiatku technického preskúmania alebo (v prípade, že neboli uverejnené žiadne protokoly pre príslušný druh);

               b)

               Skúšobné metodiky pre vykonávanie skúšok odlišnosti, vyrovnanosti a stálosti vydané Medzinárodnou organizáciou pre ochranu nových odrôd rastlín (UPOV) uplatniteľné na začiatku technického preskúmania, alebo (v prípade, že neboli uverejnené žiadne metodiky pre príslušný druh);

               c)

               národné metodiky.

         5.   Ak zodpovedný úradný orgán na základe preskúmania uvedeného v odseku 1 dospeje k záveru, že daná odroda spĺňa podmienky uvedené v článku 5, vypracuje úradný opis a začlení danú odrodu do registra odrôd.
   Článok 7
   Platnosť registrácie odrody
   Maximálna lehota platnosti registrácie odrody je 30 rokov.
   V prípade geneticky modifikovaných odrôd je platnosť registrácie obmedzená na obdobie, na ktoré je povolené pestovanie geneticky modifikovaného organizmu, z ktorého odroda pozostáva, podľa smernice 2001/18/ES alebo nariadenia (ES) č. 1829/2003.
   Článok 8
   Predĺženie registrácie odrody
   1.   Členské štáty zabezpečia možnosť predĺženia registrácie na ďalšie obdobie maximálne 30 rokov, a to pod podmienkou, že materiál príslušnej odrody bude stále prístupný.
   V prípade geneticky modifikovanej odrody je predĺženie registrácie podmienené tým, že pestovanie daného geneticky modifikovaného organizmu je naďalej povolené podľa smernice 2001/18/ES alebo nariadenia (ES) č. 1829/2003. Predĺženie je obmedzené na obdobie povolenia dotknutého geneticky modifikovaného organizmu.
   2.   Na účely predĺženia registrácie členské štáty vyžadujú podanie písomnej žiadosti príslušnému zodpovednému úradnému orgánu dotknutého členského štátu. K žiadosti musí byť priložený dôkaz o splnení podmienok stanovených v odseku 1.
   Členský štát však môže predĺžiť registráciu odrody, v prípade ktorej nebola podaná žiadna písomná žiadosť, ak sa domnieva, že predĺženie pomôže pri zachovaní genetickej diverzity a udržateľnej výroby, príp. poslúži inému všeobecnému záujmu.
   Článok 9
   Odstránenie odrody z registra odrôd
   Členské štáty zabezpečia odstránenie odrody z registra odrôd v prípade, že:

               a)

               nie sú splnené podmienky registrácie stanovené v článku 4;

               b)

               v čase podania žiadosti o registráciu alebo v priebehu preskúmania boli poskytnuté nepravdivé alebo skreslené údaje o skutočnostiach, na základe ktorých bola odroda zaregistrovaná.

         Článok 10
   Oznamovanie
   1.   Každý členský štát oznámi zodpovedným úradným orgánom ostatných členských štátov a Komisii informácie potrebné na prístup do registra odrôd príslušného členského štátu.
   Každý členský štát čo najskôr oznámi Komisii začlenenie odrody do svojho registra odrôd, ako aj všetky ďalšie zmeny svojho registra odrôd.
   2.   Každý členský štát na požiadanie sprístupní inému členskému štátu alebo Komisii:

               a)

               úradný alebo úradne uznaný opis odrôd zaregistrovaných v registri odrôd príslušného členského štátu;

               b)

               výsledky preskúmaní žiadostí o registráciu odrôd, ktoré sa uskutočnili v príslušnom členskom štáte podľa článku 6;

               c)

               všetky ďalšie dostupné informácie týkajúce sa odrôd začlenených do registra odrôd príslušného členského štátu alebo odstránených z uvedeného registra;

               d)

               zoznam odrôd, v prípade ktorých sú doteraz v konaní žiadosti o registráciu v príslušnom členskom štáte.

         Článok 11
   Spoločný zoznam
   Komisia na základe informácií, ktoré jej boli poskytnuté v súlade s pododsekom 2 ods. 1 článku 10, zostaví, pravidelne aktualizuje a uverejňuje v elektronickom formáte spoločný zoznam odrôd zapísaných do registrov odrôd v jednotlivých členských štátoch.
   Článok 12
   Transpozícia
   1.   Členské štáty prijmú a najneskôr do 31. decembra 2016 uverejnia právne predpisy, nariadenia a administratívne ustanovenia nevyhnutne potrebné na splnenie požiadaviek tejto smernice. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Uvedené ustanovenia sa v členských štátoch uplatňujú od 1. januára 2017.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 13
   Zrušenie
   S účinnosťou od 1. januára 2017 sa zrušuje smernica 93/79/EHS.
   Článok 14
   Nadobudnutie účinnosti
   Táto smernica nadobúda účinnosť dvadsiatym dňom nasledujúcim po jej uverejnení v Úradnom vestníku Európskej únie.
   Článok 15
   Adresáti
   Táto smernica je určená členským štátom.

      V Bruseli 15. októbra 2014

            Za Komisiu

            predseda

         José Manuel BARROSO

      (1)  Ú. v. EÚ L 267, 8.10.2008, s. 8.

      (2)  Smernica Rady 92/34/EHS z 28. apríla 1992 o uvádzaní do obehu množiteľského materiálu ovocných drevín a ovocných drevín určených na výrobu ovocia (Ú. v. ES L 157, 10.6.1992, s. 10).

      (3)  Smernica Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS (Ú. v. ES L 106, 17.4.2001, s. 1).

      (4)  Nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách (Ú. v. EÚ L 268, 18.10.2003, s. 1).

      (5)  Smernica Komisie 93/79/EHS z 21. septembra 1993, ktorou sa stanovujú dodatočné vykonávacie ustanovenia týkajúce sa odrodových zoznamov množiteľského materiálu ovocných rastlín a ovocných rastlín, ktoré vedú dodávatelia podľa smernice 92/34/EHS (Ú. v. ES L 256, 14.10.1993, s. 25).


title: Vykonávacia smernica Komisie 2013/63/EÚ zo 17. decembra 2013 , ktorou sa menia prílohy I a II k smernici Rady 2002/56/ES, pokiaľ ide o minimálne podmienky, ktoré má spĺňať sadivo zemiakov a dávky sadiva zemiakov  Text s významom pre EHP

text:
               18.12.2013

               SK

               Úradný vestník Európskej únie

               L 341/52

         VYKONÁVACIA SMERNICA KOMISIE 2013/63/EÚ
   zo 17. decembra 2013,
   ktorou sa menia prílohy I a II k smernici Rady 2002/56/ES, pokiaľ ide o minimálne podmienky, ktoré má spĺňať sadivo zemiakov a dávky sadiva zemiakov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/56/ES z 13. júna 2002 o obchodovaní so sadivom zemiakov (1), a najmä na jej článok 24,
   keďže:

               (1)

               Od prijatia smernice 2002/56/ES boli vyvinuté nové metódy pestovania zemiakov a zlepšené diagnostické nástroje na identifikáciu škodlivých organizmov a agronomické postupy určené na boj proti šíreniu škodlivých organizmov.

               (2)

               Tento technický vývoj umožňuje produkciu sadiva zemiakov, ktoré spĺňa prísnejšie požiadavky ako sú požiadavky stanovené v prílohách I a II k smernici 2002/56/ES. Zároveň sa sprístupnili poznatky o nových pôvodcoch chorôb a poznatky o existujúcich chorobách pokročili, pričom naznačujú, že v prípade niektorých chorôb sú potrebné prísnejšie opatrenia.

               (3)

               Na základe uvedenej skutočnosti sa norma Európskej hospodárskej komisie OSN (EHK OSN) týkajúca sa uvádzania sadiva zemiakov na trh a kontroly jeho obchodnej kvality upravila vzhľadom na príslušný technický a vedecký vývoj (2).

               (4)

               Vzhľadom na tento vývoj by sa mali niektoré minimálne požiadavky a tolerancie stanovené v prílohách I a II k smernici 2002/56/ES aktualizovať a v prílohe II by sa mali doplniť obmedzenia týkajúce sa koreňomorky zemiakovej, prašnej chrastavitosti zemiaka a sadiva zemiakov, ktoré je nadmerne dehydrované a scvrknuté.

               (5)

               Od prijatia smernice 2002/56/ES sa vyvinuli vedecké poznatky, pokiaľ ide o súvislosť medzi počtom generácií a úrovňou výskytu škodcov sadiva zemiakov. Nutným opatrením na zmiernenie fytosanitárneho rizika, ktoré predstavujú škodcovia v latentnom stave, je obmedzenie počtu generácií. Toto obmedzenie je potrebné na zmiernenie uvedeného rizika a neexistujú žiadne iné menej prísne opatrenia, ktoré by ho mohli nahradiť. Stanovenie maximálneho počtu sedem generácií v prípade sadiva zemiakov vyššieho množiteľského stupňa a základného sadiva zemiakov zabezpečí dodržanie rovnováhy medzi potrebou rozmnožiť dostatočný počet sadiva zemiakov pre produkciu certifikovaného sadiva zemiakov a ochranou ich zdravotného stavu.

               (6)

               Požiadavky týkajúce sa škodlivého organizmu Synchytrium endobioticum (Schilb.) Perc. by sa mali vyňať z prílohy I, pretože jeho výskyt na sadive zemiakov upravuje smernica Rady 69/464/EHS (3). Požiadavky týkajúce sa škodlivého organizmu Corynebacterium sepedonicum (Spieck. et Kotth.) Skapt. and Burkh., ktorého názov sa nahradil názvom Clavibacter michiganensis subsp. sepedonicus (Spieck. et Kotth.) Davis et al. by sa mali vyňať z príloh I a II, pretože jeho výskyt na sadive zemiakov upravuje smernica Rady 93/85/EHS (4). Požiadavky týkajúce sa škodlivého organizmu Heterodera rostochiensis Woll., ktorého názov sa nahradil názvom Globodera rostochiensis (Wollenweber) Behrens, by sa mali vyňať z prílohy II, pretože jeho výskyt na sadive zemiakov upravuje smernica Rady 2007/33/ES (5). Požiadavky týkajúce sa škodlivého organizmu Pseudomonas solanacearum (Smith) Smith, ktorého názov sa nahradil názvom Ralstonia solanacearum (Smith) Yabuuchi et al., by sa mali vyňať z prílohy II, pretože jeho výskyt na sadive zemiakov upravuje smernica Rady 98/57/ES (6).

               (7)

               Prílohy I a II k smernici 2002/56/ES by sa preto mali zodpovedajúcim spôsobom zmeniť.

               (8)

               Opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,

         PRIJALA TÚTO SMERNICU:
   Článok 1
   Zmeny smernice 2002/56/ES
   Prílohy I a II k smernici 2002/56/ES sa menia v súlade s prílohou k tejto smernici.
   Článok 2
   Transpozícia
   Členské štáty prijmú a uverejnia najneskôr do 31. decembra 2015 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto opatrenia od uplatňujú od 1. januára 2016.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Adresáti
   Táto smernica je určená členským štátom.

      V Bruseli 17. decembra 2013

            Za Komisiu

            predseda

         José Manuel BARROSO

      (1)  Ú. v. ES L 193, 20.7.2002, s. 60.

      (2)  Norma EHK OSN S-1 týkajúca sa uvádzania sadiva zemiakov na trh a kontroly jeho obchodnej kvality, vydanie 2011, New York.

      (3)  Smernica Rady 69/464/EHS z 8. decembra 1969 na kontrolu rakoviny zemiaka (Ú. v. ES L 323, 24.12.1969, s. 1).

      (4)  Smernica Rady 93/85/EHS zo 4. októbra 1993 na kontrolu baktériovej krúžkovitosti zemiaka (Ú. v. ES L 259, 18.10.1993, s. 1).

      (5)  Smernica Rady 2007/33/ES z 11. júna 2007 o ochrane proti háďatku zemiakovému a o zrušení smernice 69/465/EHS (Ú. v. EÚ L 156, 16.6.2007, s. 12).

      (6)  Smernica Rady 98/57/ES z 20. júla 1998 o potláčaní choroby Ralstonia solanacearum (Smith) Yabuuchi et al. (Ú. v. ES L 235, 21.8.1998, s. 1).

      PRÍLOHA
      Prílohy I a II k smernici 2002/56/ES sa menia takto:

                  1.

                  Príloha I sa mení takto:

                              a)

                              Body 1 a 2 sa nahrádzajú takto:

                                          „1.

                                          základné sadivo zemiakov má spĺňať nasledujúce minimálne podmienky:

                                                      a)

                                                      v úradných skúškach nesmie prekročiť počet rastlín napadnutých bakteriálnym černaním stoniek 1,0 %;

                                                      b)

                                                      počet rastlín neúplne prešľachtených na odrodu a počet rastlín inej odrody nesmie prekročiť spolu 0,1 % a v priamom potomstve nesmie prekročiť spolu 0,25 %;

                                                      c)

                                                      v priamom potomstve počet rastlín so symptómami infekcie vírusmi nesmie prekročiť 4,0 %;

                                                      d)

                                                      v úradných skúškach počet rastlín so symptómami mozaikovitosti a počet rastlín so symptómami spôsobenými vinutkou zemiaka nesmie prekročiť spolu 0,8 %.

                                          2.

                                          Certifikované sadivo zemiakov má spĺňať nasledujúce minimálne podmienky:

                                                      a)

                                                      v úradných skúškach nesmie počet rastlín napadnutých bakteriálnym černaním stoniek prekročiť 4,0 %;

                                                      b)

                                                      počet rastlín neúplne prešľachtených na odrodu a počet rastlín inej odrody nesmie prekročiť spolu 0,5 % a v priamom potomstve nesmie prekročiť spolu 0,5 %;

                                                      c)

                                                      v priamom potomstve nesmie počet rastlín so symptómami infekcie vírusmi prekročiť 10,0 %;

                                                      d)

                                                      v úradných skúškach počet rastlín so symptómami mozaikovitosti a počet rastlín so symptómami spôsobenými vinutkou zemiaka nesmie prekročiť spolu 6,0 %.“

                              b)

                              Bod 3 sa vypúšťa.

                              c)

                              Bod 4 sa nahrádza takto:

                                          „4.

                                          Tolerancie povolené v bode 1 písm. c) a d) a v bode 2 písm. c) a d) sú uplatniteľné, iba ak sú vírusové choroby spôsobené vírusmi, ktoré sa vyskytujú v Európe.“

                              d)

                              Body 5 a 6 sa vypúšťajú.

                              e)

                              Dopĺňa sa tento bod:

                                          „7.

                                          Počet generácií základného sadiva zemiakov je maximálne štyri a kombinovaných generácií sadiva zemiakov vyššieho množiteľského stupňa na poli a základného sadiva zemiakov je maximálne sedem.
                                          Počet generácií certifikovaného sadiva zemiakov je maximálne dva.
                                          Ak generácia nie je uvedená na úradnom označení, dotknuté zemiaky sa považujú za patriace k maximálnej generácii, ktorá je pre príslušnú kategóriu povolená.“

                  2.

                  Príloha II sa nahrádza takto:

                     „PRÍLOHA II

                        MINIMÁLNE PODMIENKY KVALITY PRE DÁVKY SADIVA ZEMIAKOV

                     Tolerancie pre nasledujúce znečistenie, chyby a choroby povolené pre sadivo zemiakov:

                                 1.

                                 prítomnosť zeminy a cudzorodých látok: 1,0 % hmotnosti v prípade základného sadiva zemiakov a 2,0 % hmotnosti v prípade certifikovaného sadiva zemiakov;

                                 2.

                                 kombinácia suchej a mokrej hniloby, okrem tej, ktorú spôsobili Synchytrium endobioticum, Clavibacter michiganensis subsp. sepedonicus alebo Ralstonia solanacearum: 0,5 % hmotnosti, z toho mokrá hniloba 0,2 % hmotnosti;

                                 3.

                                 vonkajšie chyby, napr. poškodené alebo zničené hľuzy: 3,0 % hmotnosti;

                                 4.

                                 obyčajná chrastovitosť zemiakov, hľuzy zasiahnuté na viac ako jednej tretine ich povrchu: 5,0 % hmotnosti;

                                 5.

                                 koreňomorka zemiaková, hľuzy zasiahnuté na viac ako 10,0 % ich povrchu: 5,0 % hmotnosti;

                                 6.

                                 prašná chrastovitosť zemiakov, hľuzy zasiahnuté na viac ako 10,0 % ich povrchu: 3,0 % hmotnosti;

                                 7.

                                 scvrknuté hľuzy v dôsledku nadmernej dehydratácie alebo dehydratácie spôsobenej striebritosťou šupky: 1,0 % hmotnosti.

                           Celková tolerancia pre položky 2 až 7: 6,0 % hmotnosti v prípade základného sadiva zemiakov a 8,0 % hmotnosti v prípade certifikovaného sadiva zemiakov.“


title: Delegovaná smernica Komisie (EÚ) 2015/574 z  30. januára 2015 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie ortuti v systémoch intravaskulárneho ultrazvukového zobrazenia  Text s významom pre EHP

text:
               10.4.2015

               SK

               Úradný vestník Európskej únie

               L 94/6

         DELEGOVANÁ SMERNICA KOMISIE (EÚ) 2015/574
   z 30. januára 2015,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie ortuti v systémoch intravaskulárneho ultrazvukového zobrazenia
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie ortuti v elektrických a elektronických zariadeniach uvedených na trh.

               (2)

               Ortuť sa používa v rotačných elektrických konektoroch v zdravotníckych pomôckach na intravaskulárne ultrazvukové zobrazenie. Nahradením ortuti alebo daného špecifického komponentu by sa skrátila životnosť výrobku alebo sa významne znížila jeho výkonnosť.

               (3)

               Náhrada ortuti v konektore, ako aj odstránenie ortuti nahradením konektora alebo pomôcky sú technicky neuskutočniteľné alebo majú celkovo negatívne vplyvy v dôsledku vplyvu na zdravie pacientov.

               (4)

               Používanie ortuti v rotačných elektrických konektoroch v zdravotníckych pomôckach na intravaskulárne ultrazvukové zobrazenie schopných pracovať v režimoch s vysokou prevádzkovou frekvenciou (> 50 MHz) by preto malo byť vyňaté z obmedzení používania až do 30. júna 2019. Vzhľadom na inovačné cykly v prípade zdravotníckych pomôcok ide o krátke prechodné obdobie, v prípade ktorého je nepravdepodobné, že by malo negatívny vplyv na inováciu.

               (5)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa deviateho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 30. januára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe IV k smernici 2011/65/EÚ sa dopĺňa tento bod 42:

                     „42.

                     Ortuť v rotačných elektrických konektoroch v zdravotníckych pomôckach na intravaskulárne ultrazvukové zobrazenie schopných pracovať v režimoch s vysokou prevádzkovou frekvenciou (> 50 MHz).
                     Platí do 30. júna 2019.“